Zavod za hitnu medicinu Zadarske županije
I. Mažuranića 28, 23 000 Zadar 
Zadar, dana 14. 4. 2025. godine
Ur. broj: 01-1141/2025


Na temelju članka 134. Zakona o radu (Narodne novine  93/2014, 127/2017, 98/2019, 151/2022, 46/2023, 64/2023, dalje u tekstu: ZOR) i članka 15. Statuta Zavoda za hitnu medicinu Zadarske županije (Službeni glasnik Zadarske županije 15/2023), a uz prethodnu pisanu suglasnost zaprimljenu 11. travnja 2025. godine, ur. broj: 01 – 1763/2025, ravnateljica donosi slijedeću odluku

ODLUKU 

I. [bookmark: _Hlk195789435]Luka Rogoznica, radnik Zavoda za hitnu medicinu Zadarske županije, imenuje se osobom koja je, osim poslodavca, ovlaštena primati i rješavati pritužbe vezane za zaštitu dostojanstva radnika. 
II. Radnik iz točke I. navedene će poslove obavljati zajedno s radnicom Marinom Jakovina koja je imenovana odlukom od 29.12.2023. godine, ur. broj: 01 – 4156/2023.
III. Ova odluka stupa na snagu danom donošenja.
Obrazloženje
Članak 134. ZOR-a propisuje da je poslodavac koji zapošljava najmanje 20 radnika dužan, uz prethodnu pisanu suglasnost osobe za koju predlaže imenovanje, imenovati jednu osobu, a poslodavac koji zapošljava više od 75 radnika dužan je imenovati dvije osobe različitog spola koje su osim njega ovlaštene primati i rješavati pritužbe vezane za zaštitu dostojanstva radnika. Radnik, koji je prethodnom odlukom od 29.12.2023. godine, ur. broj: 01 – 4156/2023, imenovan jednom od osoba koje su ovlaštene primati i rješavati pritužbe vezane za zaštitu dostojanstva radnika dana 31. ožujka 2025. godine povukao je svoju suglasnost pa se ovom odlukom radnik Luka Rogoznica imenuje osobom koja je, osim poslodavca, ovlaštena primati i rješavati pritužbe vezane za zaštitu dostojanstva radnika. S obzirom da je radnik dana 11. travnja 2025. godine dao pisanu suglasnost na ovo imenovanje, odlučeno je kao u izreci.

	Ravnateljica:
	Ivana Šimić, dipl. oec.
	

Dostaviti:
1. Marina Jakovina
2. Luka Rogoznica
3. Oglasna ploča/mrežna stranica
4. Pismohrana – ured ravnateljice/dosje radnika

